Publication: Magyar Közlöny
Issue: MK-2001-75 (Year: 2001, Number: 75)
Era: 1990-2004
Section: többször módosított 1996. évi CXI. törvény (a továbbiakban: Épt.) 1. §-ának (1) bekezdése helyébe a következő
Paragraph Index: 1005

(7) Az ajánlattevő és a 94. § (2) bekezdésében foglalt megállapodásban részt vevő felek — természetes személy esetén, annak a részvénytársaságban befolyással rendelkező közeli hozzátartozója —, továbbá mindazon gazdálkodó szervezet, amelyben e személyek legalább huszonöt százalékot meghaladó mértékű — a 94. §-ban meghatározott — befolyással rendelkeznek (a továbbiakban együtt: kapcsolt személyek), az elfogadó nyilatkozatok megtételére nyitva álló határidő záró napjáig a vételi ajánlattal érintett részvények tekintetében — a vételi ajánlat keretében kötött részvény-átruházási szerződés kivételével — a részvények átruházására, elidegenítésére, megterhelésére vonatkozó ügyletet nem köthetnek. A forgalmazó az elfogadó nyilatkozat megtételére nyitva álló határidő záró napjáig a vételi ajánlattal érintett részvényekre — a vételi ajánlat keretében kötött részvény-átruházás kivételével — saját számlás ügyletet nem köthet.

Source: https://magyarkozlony.hu/hivatalos-lapok/e2aa6773a5da50df476ab694f1ce727753cb4537/dokumentumok/bb783d1634367a9d8ca619201aa43f17313e29ec/letoltes